Document ID: 32003R1078

Uredba Sveta (ES) št. 1078/2003
z dne 16. junija 2003
o spremembi Uredbe (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije [1],
ob upoštevanju naslednjega:
(1) Na podlagi Uredbe Sveta (ES) št. 2505/96 z dne 20. decembra 1996 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke [2], so se odprle tarifne kvote Skupnosti za nekatere kmetijske in industrijske izdelke. Povpraševanju po zadevnih izdelkih v Skupnosti je treba zadostiti po najugodnejših pogojih. Tarifne kvote je zato treba odpreti po znižanih stopnjah ali po stopnjah dajatve nič za ustrezne količine in jih povečati, razširiti ali zaključiti za nekatere obstoječe tarifne kvote, pri čemer se je treba izogniti motnjam na trgih za te proizvode.
(2) Uredbo (ES) št. 2505/96 je treba skladno s tem spremeniti.
(3) Ob upoštevanju pomena te uredbe za gospodarstvo se je treba sklicevati na razloge o nujnosti, predvidene v točki 1(3) Protokola o vlogi nacionalnih parlamentov v Evropski uniji, priloženega k Pogodbi o Evropski uniji in k Pogodbam o ustanovitvi Evropskih skupnosti -
SPREJEL NASLEDNJO UREDBO:
Člen 1
Z učinkom od 1. julija 2003 se tarifne kvote s seznama v Prilogi k tej uredbi dodajo Prilogi I k Uredbi (ES) št. 2505/96.
Člen 2
Za obdobje veljavnosti kvot od 1. januarja do 30. junija 2003 se Priloga I k Uredbi (ES) št. 2505/96 spremeni:
- za tarifno kvoto 09.2902 se določi višina kvote 20000 enot,
- za tarifno kvoto 09.2902 se določi višina kvote 120000 ton.
Člen 3
Za obdobje veljavnosti kvot od 1. januarja do 31. decembra 2003 se Priloga I k Uredbi (ES) št. 2505/96 spremeni:
- za tarifno kvoto 09.2904 se določi višina kvote 8500 enot,
- za tarifno kvoto 09.2985 se določi višina kvote 400000 enot.
Člen 4
Obdobje veljavnosti kvote za tarifno kvoto 09.2867, ki je navedeno v Prilogi I, se podaljša do 31. decembra 2003.
Člen 5
Obdobje veljavnosti kvote za tarifno kvoto 09.2991, ki je navedeno v Prilogi I, se zaključi 30. junija 2003.
Člen 6
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 16. junija 2003

Labels: 3
1
6